Diari Oficial de la Generalitat Valenciana


Sumari del DOGV 8446, del 18-12-2018 (2018/11713)

RESOLUCIÓ de 28 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a l'exercici 2019.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11949


Data del document
:   28-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 28 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a l'exercici 2019. [2018/11164]  
El Reial decret 81/2015, de 13 de febrer, va establir les bases reguladores de les subvencions estatals destinades a les agrupacions de defensa sanitària ramaderes. Aquesta disposició s'ajusta al que es disposa en el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícoles i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea i en particular a l'article 26 (DOUE 193, 01.07.2014).  
  
El Reial decret 81/2015, de 13 de febrer, ha sigut comunicat a la Comissió Europea i se li ha assignat el número d'identificació SA 40020 (2014/XA).  
L'Ordre 10/2015, d'18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la concessió de les ajudes destinades a les agrupacions de defensa sanitària ramaderes i per la qual s'aproven determinats programes sanitaris voluntaris, estableix el procediment de concessió i pagament de les ajudes a agrupacions de defensa sanitària, fixa en l'article 7 que les sol·licituds d'ajuda es formalitzaran en instància degudament emplenada i subscrita pel president de l'agrupació o pel representant legal que corresponga, en el termini que s'establisca en cada convocatòria anual.  
Aquesta ordre ha sigut modificada mitjançant l'Ordre 4/2017, de 31 de gener (DOGV 7975, 08.02.2017), que permet així que els imports màxims de l'ajuda i els mòduls necessaris per al seu càlcul siguen establits en cada convocatòria.  
Per tant, i a fi de convocar les ajudes per a l'exercici 2019 i establir el procés de sol·licitud i tramitació de les ajudes esmentades es publica la present resolució, i queda condicionada la seua concessió a l'assignació del crèdit adequat i suficient procedent dels pressupostos de la Generalitat per a l'anualitat 2019.  
Per tot això, a proposta del director general d'Agricultura, Ramaderia i Pesca, resolc:  
  
Apartat primer. Objecte  
Convocar per a l'exercici 2019 les ajudes a les agrupacions de defensa sanitària ramaderes de la Comunitat Valenciana, les bases reguladores de les quals estan contingudes en l'Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7687, 29.12.2015) i en l'Ordre 4/2017, de 31 de gener, que la modifica (DOGV 7975, 08.02.2017).  
Les actuacions subvencionables seran les desenvolupades des de la data de presentació de la sol·licitud fins al dia 30 de setembre de 2019.  
  
  
Apartat segon. Línia pressupostària  
Les ajudes convocades per la present resolució es concediran a càrrec de la línia S 3082000 del capítol IV, del programa 714.80, Agricultura i ramaderia.  
  
Apartat tercer. Distribució d'imports  
Per a la convocatòria 2019 la dotació pressupostària per a la resolució d'expedients és de 560.000 ?, que correspon al 70 % de l'import de la línia pressupostària de l'exercici de 2018 destinada a aquesta ajuda, amb la distribució següent:  
a) 455.000 - per a les actuacions descrites en el Pla anual zoosanitari vigent en el 2019.  
b) 70.000 - per a les actuacions descrites en l'annex I de l'Ordre 10/2015, de 18 de desembre.  
c) 35.000 - para auxiliar la compra de bovina IBR marcada.  
Si una vegada realitzat el repartiment, els diners de les partides corresponents a alguns dels punts anteriors no s'esgoten, s'incorporaran a la resta de les partides amb el següent ordre de prelació: a, b i c.  
Aquests quantitats són les susceptibles d'ampliació al 100 % de l'import corresponent a la línia pressupostària de 2019.  
  
Apartat quart. Import màxim de l'ajuda  
El importe màxim de l'ajuda serà de:  
- 20.000 - per ADSG per a les actuacions descrites en el Pla anual zoosanitari vigent en el 2019.  
- 3.000 - per ADSG per cadascun dels programes descrits en l'annex I de l'Ordre 10/2015, de 18 de desembre, o dels programes d'eradicació autonòmics establits, amb un màxim de dos programes auxiliables sense sobrepassar en cap cas el límit resultant de multiplicar els mòduls que es detallen en l'apartat cinqué pel nombre d'explotacions participants de cada ADSG i les unitats de bestiar major (UGM) corresponents als seus censos i/o places que hi ha en el Registre d'Explotacions Ramaderes (REGA) a data de publicació de la present convocatòria, calculats d'acord a les equivalències detallades en l'annex III de l'Ordre 10/2015, d'18 de desembre.  
  
Apartat cinqué. Modulació de les ajudes  
  
Boví:  
35 - per cada explotació integrant en la ADSG.  
2,5 - per UGM. Es consideraran les UGM corresponents al cens mitjà d'engreix en engreixadors independents i al cens reproductor.  
  
  
Oví  
35 - per cada explotació integrant en la ADSG.  
7 - per UGM. Es consideraran les UGM corresponents al cens de reproductores i any.  
  
Caprí  
35 - per cada explotació d'aptitud càrnia integrant en la ADSG.  
45 - per cada explotació d'aptitud làctia integrant en la ADSG.  
7 - per UGM. Es consideraran les UGM corresponents al cens de reproductores i any.  
  
Porcí  
35 - per cada explotació integrant en la ADSG.  
1 - per UGM. Es consideraran les UGM corresponents a les places en engreixador independent i any i al cens de reproductores i any.  
  
Cunícola  
35 - per cada explotació integrant en la ADSG.  
30 - per UGM. Es consideraran les UGM corresponents al cens de reproductores i any.  
  
Equí  
35 - per cada explotació integrant en la ADSG.  
3 - per UGM. Es consideraran les UGM corresponents al cens d'animals i any.  
  
Apícola  
9 - per cada explotació integrant en la ADSG.  
0,85 - per UGM. Es consideraran les UGM corresponents al cens de ruscos i any.  
  
Apartat sisé. Termini de presentació de sol·licituds  
El termini de presentació de sol·licituds per a l'exercici 2019 començarà l'endemà de la publicació de l'extracte de la present resolució en el Diari Oficial de la Generalitat Valenciana, i finalitzarà el dia 31 de gener de 2019.  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en l'URL següent: http://www.gva.es/va/proc14624  
Els documents que s'annexen al tràmit telemàtic hauran d'anar signats electrònicament per les persones que, segons el tipus de document, pertoque.  
En cas que la sol·licitud es fera presencialment, es requerirà a l'interessat perquè la present de forma electrònica. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica.  
Les esmenes o les aportacions documentals posteriors a la presentació de la sol·licitud hauran de realitzar-se a través de la següent URL: /http://www.gva.es/va/proc18536  
  
Apartat seté. Justificació  
La despesa serà realitzada i justificada davant l'Administració fins al 15 d'octubre de 2019, tal com estableix l'article 10 de l'Ordre 10/2015, de 18 de desembre.  
  
Apartat huité. Tramitació anticipada  
Segons disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat.  
  
Apartat nové. Delegació de competències  
Es delega en el director general competent en matèria de ramaderia la concessió i denegació de les ajudes previstes en aquesta resolució.  
  
  
Contra la present resolució, que posa fi a la via administrativa, podrà interposar-se, amb caràcter potestatiu, recurs de reposició davant el mateix òrgan que la va dictar, en el termini d'un mes comptat des de l'endemà de la publicació del seu extracte, de conformitat amb el que s'estableix en l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament el recurs contenciós administratiu, en el termini de dos mesos a partir de l'endemà de la publicació del seu extracte, davant el jutjat contenciós administratiu de la capital de província en la qual el demandant tinga el seu domicili, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze una altra via que es considere oportuna.  
  
València, 28 de novembre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.